Lahajnsko podne
Lahajnsko podne (engl. Lahaina noon), naziv za fenomen pri kojem Sunce prolazi zenitom u Sunčevo podne, odnosno kada se Sunce opaža točno iznad stajališta (supsolarna točka). Termin je skovao Bishop Museum na Havajima i upotrebljava se samo lokalno.

Detalji 

Budući da se supsolarna točka kreće tropskim pojasom, Havaji su jedina država u SAD-u u kojoj se zbiva lahajnsko podne. U ostatku američkih saveznih država ljetni solsticij je vrijeme kada Sunčeve zrake na površinu Zemlje padaju tek približno okomito.

Havaje i druge lokacije između Rakove i Jarčeve obratnice Sunčeve zrake obasjavaju okomito kada Sunce prolazi najvišom točkom neba, što se u slučaju Havaja zbiva nedugo prije i poslije ljetnog solsticija.

Za razne lokacije na Havajskim otocima točna vremena lahajnskog podneva mogu se zbiti između 12:16 i 12:43 po havajsko-aleutskom standardnom vremenu i tada objekti koji stoje uspravno (stjegovi, telefonski stupovi itd.) neće bacati sjenu. Južnije točke na Havajima doživjet će lahajnsko podne ranijeg i kasnijeg datuma od sjevernijih dijelova. Na primjer, Hilo na otoku Havaji doživio je 2001. Sunce u zenitu oko 18. maja i 24. jula, Kahului na Mauiju 24. maja i 18. jula, Honolulu na Oahuu 26. maja i 15. jula, a Lihue na Kauaiju 31. maja i 11. jula. Između ovih datuma Sunce se u podne nalazi nešto sjevernije.

Odabrano na natječaju koji je 1990-ih sponzorirao Bishop Museum, lahajnsko podne izabrano je kao apelativ zato što lā hainā, stari naziv za Lahainu (Havaji), na havajskom jeziku znači »okrutno sunce«. Starohavajski naziv za ovaj događaj bio je kau ka lā i ka lolo, što se doslovno prevodi kao »sunce počiva na mozgovima«.

U popularnoj kulturi 

Događaj svake godine prate havajski mediji.

U prigodi događaja organiziraju se razne aktivnosti, a priča Lahajnsko podne (Lahaina Noon, 2005.) Erica Paula Shaffera osvojila je knjižnu nagradu Ka Palapala Po'okela za izvrsnost na Aloha from beyond Hawai'i.

Vidi još 

 ljetni solsticij
 supsolarna točka

Izvori

Preporučena literatura

Eksterni linkovi 

 slika lahajnskog podneva, Honolulu Star-Bulletin, ulični znak ne baca sjenu
 slika lahajnskog podneva, Honolulu Star-Bulletin

Havaji
Astronomija